29/07/2015 | Administración LocalMunicipal
Brión
Réxime de dedicacións exclusivas e parciais do Concello e dietas por asistencias a órganos colexiados

ANUNCIO Réxime de dedicacións exclusivas e parciais do Concello e dietas por asistencias a órganos colexiados O Pleno do Concello de Brión en sesión celebrada o día 17 de xullo de 2015 adoptou o seguinte acordo: Constituída a nova Corporación, en sesión celebrada o día trece de xuño, como consecuencia das eleccións locais do día 24 de maio, procede a adopción de acordos sobre retribucións por dedicación exclusiva e asistencias a órganos colexiados. O volume de servizos, actividades e expedientes de diversa natureza deste Concello fan necesario, para o seu adecuado seguimento e atención específica, que diversos membros do equipo de goberno desempeñen o seu cargo en réxime de dedicación exclusiva e parcial. Considerando que, de conformidade co disposto polo artigo 75 da Lei 7/1985, do 2 de abril, reguladora das bases do réxime local, e polo artigo 13.4 do Regulamento de organización, funcionamento e réxime xurídico das entidades locais, os membros das corporacións locais teñen dereito a percibir retribucións polo exercicio do seu cargo cando o desempeñen en réxime de dedicación exclusiva ou parcial. Entendendo que os cargos de alcalde e concelleiro/a responsable das áreas de Política Social; Ensino; Cultura; Desenvolvemento Económico, Réxime Interno e Persoal esixen un réxime de dedicacións e responsabilidade especial, é polo que se fai necesario establecer dúas dedicacións exclusivas. Así mesmo considerase necesario establecer o réxime de dedicación parcial para o concelleiro/a responsable das áreas de Deportes; Actividades Extraescolares e Música. Visto o informe emitido pola intervención municipal o día 13 de xullo de 2015. Primeiro. –Establecer o réxime de dedicación exclusiva para o desempeño dos seguintes cargos: 1. Alcalde-presidente.2. Concelleiro/a responsable das áreas de Política Social; Ensino; Cultura; Desenvolvemento Económico, Réxime Interno e Persoal. Segundo. –Establecer o réxime de dedicación parcial para o desempeño do seguinte cargo: 1. Concelleiro/a responsable das áreas de Deportes; Actividades Extraescolares e Música. Terceiro. –Aprobar o réxime retributivo dos seguintes cargos: Fíxase un tempo mínimo de dedicación que será de trinta e sete horas e media semanais, para as dedicacións exclusivas, a mesma que a establecida para o persoal o servizo deste Concello. O desempeño das funcións realizarase tanto dentro do Concello como fora do mesmo, entendendo que no tempo de dedicación establecido inclúense as actuacións dentro e fora do termino municipal, sempre que se trate actuacións necesarias de representación e defensa dos intereses do Concello. Fíxase un tempo mínimo de dedicación que será de 20 horas semanais, para a dedicación parcial. O desempeño das funcións realizarase tanto dentro do Concello como fora do mesmo, entendendo que no tempo de dedicación establecido inclúense as actuacións dentro e fora do termino municipal, sempre que se trate actuacións necesarias de representación e defensa dos intereses do Concello. As retribucións percibiranse en catorce pagas, doce correspondentes ás diferentes mensualidades do ano e os dúas restantes correspondentes ás mensualidades de xuño e decembro, e levan aparellado os custes sociais correspondentes. O alcalde deveñará retribucións asignadas desde o día do seu nomeamento e toma de posesión outorgándolle efectos retroactivos ao día 13.06.2015 á alta na seguridade social. O concelleiro/a responsable das áreas de Política Social; Ensino; Cultura; Desenvolvemento Económico, Réxime Interno e Persoal percibirá as retribucións establecidas con efectos do día en que se acepte o réxime de dedicación, data na que se dará de alta na Seguridade Social. O concelleiro/a responsable das áreas de Deportes; Actividades Extraescolares e Música percibirá as retribucións establecidas con efectos con efectos do día en que se acepte o réxime de dedicación, data na que se dará de alta na Seguridade Social. A percepción das retribucións correspondentes ao réxime de dedicación exclusiva é incompatible con calquera outra remuneración con cargo os orzamentos das administracións públicas ou das entidades vinculadas ou dependentes das mesmas. Cuarto. –Aprobar os importes correspondentes por asistencia ás sesións do Pleno, Xunta de Goberno e das comisións das que se forme parte; – 100 € por Pleno ou Xunta de Goberno. – 75 € por Comisión Brión, 20 de xullo de 2015. O alcalde José Luís García García